CELEX: 62008TN0201
Language: da
Date: 2008-05-26 00:00:00
Title: Sag T-201/08: Sag anlagt den 26. maj 2008 — Market Watch mod KHIM — Ares Trading (SEROSLIM)

2.8.2008   
            
            
               DA
            
            
               Den Europæiske Unions Tidende
            
            
               C 197/27
            
         Sag anlagt den 26. maj 2008 — Market Watch mod KHIM — Ares Trading (SEROSLIM)
   (Sag T-201/08)
   (2008/C 197/49)
   Stævningen er affattet på engelsk
   Parter
   
      Sagsøger: Market Watch Franchise & Consulting, Inc. (Freeport, Bahamas) (ved lawyer J.E. Korab)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Ares Trading, SA (Aubonne, Schweiz)
   Sagsøgerens påstande
   
               —
            
            
               Sagen antages til realitetsbehandling.
            
         
               —
            
            
               Afgørelse truffet den 6. marts 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 0805/2007-2) annulleres, og begæringen om, at det omhandlede EF-varemærke erklæres ugyldigt, som den anden part i sagen for appelkammeret har indgivet, afvises.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Market Watch Franchise & Consulting, Inc.
   
      Det omhandlede EF-varemærke: Ordmærket »SEROSLIM« for varer og tjenesteydelser i klasse 3, 5 og 35 — ansøgning nr. 4 113 321
   
      Indehaveren af det i indsigelsessagen påberåbte varemærke eller tegn: Ares Trading, SA
   
      Det i indsigelsessagen påberåbte varemærke eller tegn: ordmærket »SEROSTIM« for varer i klasse 5 — EF-varemærke nr. 2 405 694
   
      Indsigelsesafdelingens afgørelse: Indsigelsen taget til følge med hensyn til alle varer i klasse 5 og med hensyn til »sæbe, hårvand og tandplejemidler« i klasse 3
   
      Appelkammerets afgørelse: Afvisning af klagen.
   
      Søgsmålsgrunde: Tilsidesættelse af artikel 8 i Rådets forordning nr. 40/94, da det vigtigste aspekt ved vurderingen af, om der foreligger en risiko for forveksling, er det helhedsindtryk, som den berørte kundekreds får af de to omhandlede varemærker. Derudover afhænger spørgsmålet, om der foreligger en risiko for forveksling, som ville være relevant fra en varemærkeretlig synsvinkel, i den forbindelse af en række omstændigheder, herunder af — men ikke begrænset til — om det omhandlede varemærke kan genkendes, af de associationer, som det anvendte eller registrerede tegn synes at kunne skabe, samt af graden af lighed mellem varemærket og tegnet eller mellem de omfattede varer eller tjenesteydelser.